钦定古今图书集成/明伦汇编/氏族典/第358卷 > 林仲虎
## 钦定古今图书集成/明伦汇编/氏族典/第358卷 > 林仲虎

按《万姓统谱》：仲虎字景瞻，宁德人。庆元中应武举，廷
试第二。嘉定初，检详。林桷使北，辟仲虎为属。金人邀
私觌，仲虎力辨不屈。至金锡宴，值宣仁后忌日，仲虎
秉礼固辞，金人不能夺。仲虎知兵未可定，乃上疏，其
略曰：“乐因循者狃于私意，言进取者病于寡谋。为今
之计，当重发而必成，不可轻出而苟且。”忤用事者意，
出守浮光。后宰执复举仲虎使北议和，除右骑卫中
郎将，充通谢副使。至潍阳，闻淮西失守而止。仲虎能
属文，尢长于诗，有《百将诗》及杂诗行于世。